ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
51வது இந்திய சர்வதேச திரைப்பட விழாவுக்கான ஊடக பதிவு தொடக்கம் : ஆன்லைன் சேனல்களின் மூலமும் பங்கேற்கலாம்
கோவாவில் 2021 ஜனவரி 16ம் தேதி முதல் -24ம் தேதி வரை நடைபெறும் 51வது இந்திய சர்வதேச திரைப்பட விழாவில்  கலந்து கொள்ள விரும்பும் ஊடகவியலாளர்களுக்கான பதிவு தொடங்கியுள்ளது.
கோவிட்-19 தொற்று காரணமாக, 51வது இந்திய சர்வதேச திரைப்பட விழா கலப்பு முறையில் நேரடியாகவும், காணொலி காட்சி மூலமும் நடைபெறும்.
கோவிட்-19 தொடர்பான நெறிமுறைகளைப் பின்பற்றும் வகையில், கோவாவில் செய்தி சேகரிக்க நேரடியாக வரும் அங்கீகரிக்கப்பட்ட ஊடகவியலாளர்களின் எண்ணிக்கை வழக்கத்தை விட குறைவாக இருக்கும்.
இந்த விழாவில் நேரடியாக கலந்து கொள்ள விரும்பும் ஊடகவியலாளர்கள் இந்த இணைப்பில் பதிவு செய்யலாம்.
https://my.iffigoa.org/extranet/media/ .
விண்ணப்பதாரர்கள் 21 வயதுக்கு மேற்பட்டவராகவும் முக்கிய சர்வதேச திரைப்பட விழாக்களில் குறைந்தது 3 ஆண்டுகள் கலந்து கொண்ட அனுபவமும் பெற்றிருக்க வேண்டும். பத்திரிக்கை தகவல் அலுவலக முதன்மை தலைமை இயக்குர் அனுமதித்த விதிமுறைகளின்படி ஊடக அங்கீகாரம் வழங்கப்படும்.
இதற்கான பதிவு 2021, ஜனவரி 10ம் தேதி நள்ளிரவுடன் முடிவடைகிறது.
ஆன்லைன் மூலம் பங்கேற்பதற்கான வாய்ப்பு
ஐஎப்எப்ஐ தொடர்பான நிகழ்ச்சிகளில் காணொலி காட்சி மூலம் பங்கேற்பதற்கான வாய்ப்புகளும் உள்ளன. பல திரைப்படங்கள் ஆன்லைன் மூலம் திரையிடப்படும்.
பத்திரிக்கை தகவல் அலுவலகம் நடத்தும் அனைத்து ஐஎப்எப்ஐ பத்திரிக்கையாளர் சந்திப்பும் பிஐபி-யின் யூடியூப் சேனலில் youtube.com/pibindia ஒளிபரப்பப்படும். நிருபர்கள் ஆன்லைன் மூலம் கேள்வி கேட்கும் வசதியும் உள்ளது.
ஆன்லைன் பங்கேற்பு குறித்த முழுமையான விவரங்கள் உரிய நேரத்தில் அறிவிக்கப்படும்.
நுகர்வோர் நலன், உணவு மற்றும் பொது விநியோகம் அமைச்சகம்
காரீப் பருவ நெல் கொள்முதல் 297.51 லட்சம் மெட்ரிக் டன்னாக உயர்வு
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், ஒடிசா மற்றும் மகாராஷ்டிராவில் கடந்த 21-ஆம் தேதி வரை, 297.51 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 17.73 சதவீதம் அதிகமாகும். இந்த கொள்முதல் மூலம் 26.15 லட்சம் விவசாயிகள், ரூ.56168.95 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்தில் இருந்து குறைந்தபட்ச ஆதரவு விலையில் 45.10 லட்சம் டன் பருப்பு கொள்முதல் ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 21-ஆம் தேதி வரை 67045.66 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 38892 விவசாயிகள், ரூ. 362.43 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து 21-ஆம் தேதி வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674892
பாதுகாப்பு அமைச்சகம்
எம்வி எக்ஸ்-பிரஸ் பியர்ல் கப்பலில் தீயை கட்டுப்படுத்தும் பணியில் இந்திய கடலோர காவல் படை அயராது முயற்சி
இலங்கை அருகே எம்வி எக்ஸ்-பிரஸ் பியர்ல் கப்பலில் ஏற்பட்ட தீயை அணைக்கும் முயற்சியில் இந்திய கடலோர காவல் படை கப்பல்கள் அயராது பணியாற்றுகின்றன.
இலங்கையின் கொழும்பு அருகே எம்.வி எக்ஸ்-பிரஸ் பியர்ல் கப்பலில் ஏற்பட்ட தீயை அணைக்கும் பணியில், இலங்கையுடன் இணைந்து இந்திய கடலோர காவல் படை கடந்த 25ம் தேதி முதல் ஈடுபட்டுள்ளது.
தீயை அணைக்கும் பணி 24 மணி நேரமும் தொடர்ந்து மேற்கொள்ளப்பட்டு வருகிறது. இப்பணிக்கு ‘ஆபரேஷன் சாகர் ஆரக்ஷா 2’ என பெயரிடப்பட்டுள்ளது. இது இந்தியா மற்றும் இலங்கை இடையே கடல்சார் ஒத்துழைப்பு அதிகரித்துள்ளதை காட்டுகிறது.
தற்போது இந்திய கடலோர காவல் படையின் 3 கப்பல்கள், கடல் தண்ணீர் மற்றும் ஏஎப்எப்எப் ரசாயணத்தை பீய்ச்சி அடித்து தீயை அணைக்கும் பணியில் ஈடுபட்டுள்ளன. இந்த ஓயாத தீயணைப்பு முயற்சிகள் மூலம் கப்பலில் தீ தற்போது கட்டுப்பாட்டுக்குள் வந்துள்ளது. புகையும் குறைந்துள்ளது. தற்போது கப்பலின் சிறு பகுதியில் மட்டும் தீ எரிந்து கொண்டிருக்கிறது.
இந்த கடலோர காவல் படையின் வைபவ் மற்றும் வஜ்ரா கப்பல்களுடன் இணைந்து எண்ணெய் கசிவு ஏற்பட்டால், அதை அகற்ற சமுத்ர பிரகாரி கப்பலும் தயார் நிலையில் உள்ளது. கூடுதலாக இந்திய கடலோர காவல் படையின் டோர்னியர் ரக விமானம், மதுரையில் இருந்து தினமும் கண்காணிப்பு பணியை மேற்கொண்டு வருகிறது.
தற்போது வரை எண்ணெய் கசிவு எதுவும் ஏற்படவில்லை என கண்காணிப்பு அறிக்கைகள் தெரிவிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722959
------
(Visitor Counter : 200
நிதி அமைச்சகம்
வருமானவரி தாக்கல் செய்வதற்கான காலக்கெடு நீடிப்பு
வருமான வரி தாக்கல் செய்வதற்கான காலக்கெடு, தணிக்கை அறிக்கைகள் தாக்கல் செய்வதற்கான காலக்கெடு ஆகியவை நீடிக்கப்பட்டுள்ளன.
கொவிட் -19 பெருந்தொற்று காரணமாக, வரி செலுத்துவோர் வருமானவரி சட்டம் மற்றும் ஒழுங்குமுறைகளை மேற்கொள்வதில் சவால்களை சந்தித்து வருவதால் வரிவிதிப்பு மற்றும் பிற சட்டங்கள் அவசரசட்டம் 2020  கடந்த 2020 மார்ச் 31-ம் தேதி கொண்டு வரப்பட்டது. அதன்படி பல்வேறு விஷயங்களில் காலவரம்புகள் நீடிக்கப்பட்டன. இந்த அவசர சட்டத்துக்குப் பதில், வரிவிதிப்பு மற்றும் பிற சட்டங்கள் சட்டம் கொண்டு வரப்பட்டது.
அவசர சட்டத்தின் கீழ் மத்திய அரசு கடந்த 2020 ஜூன் 24-ம் தேதி வெளியிட்ட அறிவிப்பில், நிதி ஆண்டு மதிப்பீடு வருடம் 2019-20-க்கான அனைத்து விதமான வரிசெலுத்துவோருக்கான காலக்கெடு 2020 நவம்பர் 30-வரை நீடிக்கப்பட்டது. எனவே 2020ம் ஆண்டில் ஜூலை 31, அக்டோபர் 31 ஆகிய தேதிகளில் தாக்கல் செய்யப்பட வேண்டிய வருமான வரி 2020 நவம்பர் 30ம் தேதி தாக்கல் செய்ய வேண்டிய தேவை எழுந்தது. இதன் தொடர்ச்சியாக வரி தணிக்கை அறிக்கை உள்ளிட்ட பல்வேறு தணிக்கை அறிக்கைகளை தாக்கல் செய்வது வருமான வரி சட்டம்,1961-ன் கீழ் 2020 அக்டோபர் 31-வரை நீடிக்கப்பட்டது.
வருமான வரி தாக்கல் செய்வதற்கு வரி செலுத்துவோருக்கு மேலும் கால அவகாசம் வழங்கும் வகையில், கீழ்கண்ட வருமான வரி தாக்கல் செய்வோருக்கான காலக்கெடு மேலும் நீடிக்கப்படுகிறது.
 தங்களின் கணக்குகள் தணிக்கை செய்ய வேண்டிய தேவை இருக்கும் வரிசெலுத்துவோருக்கான வருமான வரித்தாக்கல் காலக்கெடு 2020 அக்டோபர் 31- சட்டத்தின்படி) 2021 ஜனவரி 31-ம் தேதி வரை நீடிக்கப்பட்டுள்ளது.
 தங்களின் சர்வதேச / குறிப்பிட்ட உள்ளூர் பரிமாற்றங்கள் குறித்து அறிக்கைகள் தாக்கல் செய்ய வேண்டிய தேவை இருக்கும் வரிசெலுத்துவோருக்கான வருமான வரித்தாக்கல் காலக்கெடு 2020 நவம்பர் 30- சட்டத்தின்படி) 2021 ஜனவரி 31-ம் தேதி வரை நீடிக்கப்பட்டுள்ளது.
 இதர வரி செலுத்துவோருக்கான வருமானவரி செலுத்துவதற்கான காலக்கெடு  2020 ஜூலை 31- சட்டத்தின்படி) 2020 டிசம்பர் 31-ம் தேதி வரை நீடிக்கப்பட்டுள்ளது.
இதன் விளைவாக, வரி தணிக்கை அறிக்கை மற்றும் சர்வதேச/குறிப்பிட்ட உள்ளூர் பரிமாற்றங்கள் உள்ளிட்ட சட்டத்தின் கீழ் வரும் பல்வேறு தணிக்கை அறிக்கைகள் தாக்கல் செய்வதற்கான காலக்கெடு 2020 டிசம்பர் 31-வரை நீடிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667281
-----
(
பிரதமர் அலுவலகம்
குஜராத் மாநிலம் உதயமான தினத்தையொட்டி அம்மாநில மக்களுக்கு பிரதமர் வாழ்த்து
குஜராத் மாநிலம் உதயமான தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் விடுத்துள்ள வாழ்த்துச் செய்தியில்;
"குஜராத் மாநிலம் உருவான தினத்தில், குஜராத் மக்களுக்கு எனது வாழ்த்துக்கள். மகாத்மா காந்தி, சர்தார் படேல் போன்ற பல்வேறு தலைவர்களின் கொள்கைகளால் ஈர்க்கப்பட்டு, அவர்களின் சாதனைகளுக்காக குஜராத் மக்களால் பெரிதும் போற்றப்படுகிறார்கள். வரும் ஆண்டுகளில் குஜராத் மாநிலம் முன்னேற்றப் பாதையில் செல்லும் என்று குறிப்பிட்டுள்ளார். "
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821677
சிறுபான்மையினர் நலன் அமைச்சகம்
வேளாண் சீர்திருத்த மசோதா, இடைத்தரகர்களை நீக்க உதவி செய்வதுடன், விளைபொருட்களுக்கு உரிய விலையை நிர்ணயம் செய்வதை உறுதி செய்கிறது- திரு முக்தார் அப்பாஸ் நக்வி
அரசின் கொள்முதலும், குறைந்தபட்ச ஆதரவு விலையும் தொடரும்- திரு முக்தார் அப்பாஸ் நக்வி
மத்திய அமைச்சர் திரு முக்தார் அப்பாஸ் நக்வி இன்று உத்தரப்பிரதேசத்தின் பரேலி மற்றும் ராம்பூரில் உள்ள ஹுர்ஹுரி, தனைலி ஆகிய கிராம மக்களுடன் நடைபெற்ற நிகழ்ச்சியில் கலந்து கொண்டார். நிகழ்ச்சியில் பேசிய அமைச்சர், வேளாண் சீர்திருத்த மசோதா குறித்து பல்வேறு குழப்பங்கள் நிலவுவதாக கூறினார்.
இந்த மசோதாவின் அடிப்படையில் ஒருபுறம் வேளாண்துறையில் இடைத்தரகர்களின் ஆதிக்கம் நீக்கப்படுவதோடு, மறுபுறம் விளை பொருட்களுக்கான உரிய விலையை விவசாயிகளே நிர்ணயித்துக் கொள்வதை இந்த மசோதா உறுதிப்படுத்தி உள்ளது என்று அவர் கூறினார்.
வேலை உறுதியளிப்பு மற்றும் பண்ணை ஒப்பந்தத்திற்கான விவசாயிகள்  சட்டம், விவசாயிகள் விளை பொருட்கள் வாணிபம் மற்றும் வர்த்தகம்  சட்டம், அத்தியாவசிய பொருட்கள் திருத்தச்சட்டம் ஆகிய சட்டங்கள் நிறைவேற்றப்பட்டுள்ள நிலையில், இவற்றின் மூலம் விவசாயிகள் தங்கள் பொருட்களை வர்த்தகம் செய்வதற்கு புதிய வாய்ப்புகள் ஏற்படுத்தப்பட்டிருப்பதாக அவர் கூறினார். மேலும் புதிய தொழில்நுட்பங்களைப் பயன்படுத்தி விவசாயிகள் பயனடையலாம் என்று அவர் குறிப்பிட்டார். எனினும் தற்போது நடைமுறையில் உள்ள அரசின் கொள்முதல் மற்றும் குறைந்தபட்ச ஆதரவு விலை தொடர்ந்து செயல்படும் என்று அவர் உறுதி அளித்தார்.
மேலும் உரிமம் பெற்ற வியாபாரிகளிடம் தான் விவசாயிகள் தங்கள் பொருட்களை விற்க வேண்டும் என்ற அவசியம் இனி இல்லை என்றார் அவர். மூன்று நாட்களில் விவசாயிகளுக்கான தொகை அவர்களுக்கு வந்து சேரும் என்று குறிப்பிட்ட அமைச்சர், இதன்மூலம் ஒரே தேசம் ஒரே வர்த்தகம் என்ற கனவும் நனவாகும் என்று கூறினார்.
விவசாயிகள் மற்றும் கிராமங்களின் நலனுக்காகவும், அவர்களது உரிமையை காக்கவும், பிரதமர் திரு நரேந்திர மோடி பல்வேறு நலத்திட்டங்களை செயல்படுத்தி வருவதாக அமைச்சர் கூறினார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1661604
பிரதமர் அலுவலகம்
மும்பையில் பாரத ரத்னா லதா மங்கேஷ்கருக்குப் பிரதமர் இறுதி மரியாதை செலுத்தினார்
மும்பையில் பாரத ரத்னா லதா மங்கேஷ்கருக்குப் பிரதமர் திரு நரேந்திர மோடி இறுதி மரியாதை செலுத்தினார்.
டுவிட்டரில் பிரதமர் கூறியிருப்பதாவது ;
“மும்பையில் லதா தீதிக்கு எனது இறுதி மரியாதையை செலுத்தினேன். https://t.co/3oKNLaMySB"
வணிகம் மற்றும் தொழில்துறை அமைச்சகம்
பொறியியல் சேவைகள், வடிவமைப்பு, உள்ளிட்டவற்றில் 2030-ம் ஆண்டுக்குள் 100 பில்லியன் டாலர் ஏற்றுமதி இலக்கை அடையும் நோக்கில் செயலாற்ற வேண்டும்: மத்திய வர்த்தகத் துறை அமைச்சர் திரு பியூஷ் கோயல்
பொறியியல் சேவைகள், வடிவமைப்பு, கட்டுமானம் மற்றும் ஆராய்ச்சி மற்றும் மேம்பாடு  ஆகியவற்றில் 2030-ம் ஆண்டுக்குள் 100 பில்லியன் அமெரிக்க டாலர் ஏற்றுமதி இலக்கை அடையும் வகையில் செயலாற்றுமாறு பொறியியல் சமூகத்தினரை மத்திய தொழில் மற்றம் வர்த்தகத் துறை அமைச்சர் திரு பியூஷ்கோயல் கூறியுள்ளார்.
புதுதில்லியில் இன்று நடைபெற்ற 'வடிவமைப்பு, பொறியியல், கட்டுமானம், ஆராய்ச்சி மற்றும் மேம்பாடு, தொடர்பான ஏற்றுமதி மாநாட்டில் உரையாற்றிய அமைச்சர், பொறியாளர்கள் தினத்தை முன்னிட்டு நாடு முழுவதும் உள்ள பொறியாளர்களுக்கு தனது வாழ்த்துக்களைத் தெரிவித்தார்.
இந்தியாவின் தலைமையின் கீழ் வெற்றிகரமாக ஜி 20 உச்சிமாநாடு நடத்தப்பட்டிருப்பதன் மூலம் நாட்டின் மதிப்பு உலக அளவில் உயர்ந்துள்ளது என்று அவர் தெரிவித்தார். இந்தியாவின் குரல் உலகளாவிய தென்பகுதி நாடுகளின் குரலாகவும் ஒட்டுமொத்த உலகின் குரலாகவும் மாறி வருகிறது என்று அவர் கூறினார். இதை 140 கோடி இந்தியர்களின் கூட்டு வெற்றியாக கொண்டாடுமாறு அனைத்து இந்தியர்களுக்கும் அமைச்சர் அழைப்பு விடுத்தார்.
இந்திய நிறுவனங்கள் உலகளவில் விரிவடைந்து, புதிய சந்தைகளைக் கைப்பற்ற வேண்டும் என்று அவர் வலியுறுத்தினார். ஸ்டெம் எனப்படும் அறிவியல், தொழில்நுட்பம், பொறியியல் அல்லது கணிதப் பட்டதாரிகளின் திறன்களை சிறப்பாக பயன்படுத்திக்கொள்ள வேண்டும் என்று அவர் கேட்டுக்கொண்டார்.
2020 ஆம் ஆண்டில் அறிமுகப்படுத்தப்பட்ட புதிய தேசிய கல்விக் கொள்கை, கல்வியில் சிறந்த மாற்றங்களுக்கான கதவுகளைத் திறந்துள்ளது என்று அவர் கூறினார். இது மாணவர்கள் பல்வேறு துறைகளின் நிபுணத்துவம் பெற வழி வகிக்கிறது என்று அவர் குறிப்பிட்டார்.
உலகளாவிய திட்டங்களில் இந்திய பொறியியல் நிறுவனங்களின் பங்கேற்பு தொடர்பான சர்வதேச நடைமுறைகள் குறித்து ஒரு ஆய்வை நடத்துமாறு சேவைகள் ஏற்றுமதி மேம்பாட்டு கவுன்சில்  மற்றும் இந்திய பொறியாளர்கள் நிறுவனம்  ஆகியவற்றுக்கு திரு பியூஷ் கோயல் அழைப்பு விடுத்தார்.
பொறியாளர்கள் தினம் கொண்டாடப்படுவதன் முக்கியத்துவத்தை எடுத்துரைத்த அமைச்சர், இது தனிநபர்கள் மற்றும் தேசம் அதிக உயரங்களை அடைவதற்கான உந்து சக்தியாக விளங்குகிறது என்று கூறினார். தற்சார்புடன் உலகளவில் செல்வாக்கு மிக்க நாடாக இந்தியா திகழவேண்டும் என்ற பிரதமர் திரு நரேந்திர மோடியின் தொலைநோக்கு பார்வையின் அடிப்படையில் பொறியாளர்களின் உழைப்பு மற்றும் கண்டுபிடிப்புகள் முக்கியத்துவம் வாய்ந்த்து என்று திரு பியூஷ் கோயல் கூறினார்.
-------------
SM/PLM/RS/GK
(Visitor Counter : 43
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 71.65 கோடியைக் கடந்தது
இந்தியாவில் கடந்த 24 மணி நேரத்தில் 86,51,701 கொவிட் தடுப்பூசிகள் செலுத்தப்பட்டன. இன்று காலை 7 மணி நிலவரப்படி, இந்தியாவில் செலுத்தப்பட்ட மொத்த தடுப்பூசிகளின் எண்ணிக்கை 71.65 கோடியைக்  கடந்தது. 73,56,173 அமர்வுகள் மூலம் இது சாதிக்கப்பட்டது.
நாடு முழுவதும் தடுப்பூசி செலுத்தப்படும் வேகம் மற்றும் விரிவாக்கத்தை அதிகரிக்க மத்திய அரசு உறுதியுடன் உள்ளது.
கடந்த 24 மணி நேரத்தில், 40,567 நோயாளிகள் கொவிட் பாதிப்பிலிருந்து குணமடைந்துள்ளனர். இதனால் இதுவரை குணமடைந்தவர்களின் மொத்த எண்ணிக்கை 3,23,04,618 ஆக அதிகரித்துள்ளது. நாட்டில் குணமடைந்தோர் வீதம் 97.48%.
மத்திய, மாநில அரசின் கூட்டு முயற்சிகளால், தினசரி கொவிட் பாதிப்பு, தொடர்ந்து 74 நாட்களாக 50,000க்கும் கீழ் உள்ளது.
கடந்த 24 மணி நேரத்தில், 43,263 பேருக்கு புதிதாக பாதிப்பு ஏற்பட்டுள்ளது. நாட்டில் தற்போது சிகிச்சை பெறுபவர்களின் எண்ணிக்கை 3,93,614. இது மொத்த பாதிப்பில் 1.19 சதவீதம். கடந்த 24 மணி நேரத்தில் 18,17,639 கொவிட் பரிசோதனைகள் செய்யப்பட்டுள்ளன. இந்தியா இதுவரை, 53.68 கோடி  பரிசோதனைகளைச் செய்துள்ளது.
நாடு முழுவதும் கொவிட் பரிசோதனை திறன் அதிகரித்துள்ள நிலையில், வாராந்திர பாதிப்பு வீதம் 2.43 சதவீதமாக உள்ளது. இது கடந்த 76 நாட்களாக 3 சதவீதத்துக்கும் குறைவாக உள்ளது. தினசரி பாதிப்பு வீதம் 2.38 சதவீதமாக உள்ளது. கடந்த 10 நாட்களாக இது 3 சதவீதத்துக்கும் குறைவாகவும், தொடர்ந்து 94 நாட்களாக 5 சதவீதத்துக்கும் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1753416
•••••
(Visitor Counter : 142
நிலக்கரி அமைச்சகம்
நிலக்கரி சுரங்கத்திற்கான ஒப்புதல்கள், அனுமதிகளுக்கு ஒற்றைச் சாளர தளம்: திரு அமித் ஷா தொடங்கி வைத்தார்
இந்தியாவில் நிலக்கரி சுரங்கம் அமைப்பதற்கு ஒப்புதலையும், அனுமதியையும் அளிப்பதற்கான ஒற்றைச் சாளர தளத்தை மத்திய நிலக்கரி அமைச்சகம் இன்று தொடங்கியுள்ளது. இந்தியாவின் முதல் வணிகரீதியான நிலக்கரி சுரங்க ஏலத்தில் வெற்றி பெற்றவர்களுடன் ஒப்பந்தத்தில் ஈடுபடுவது தொடர்பாக தில்லியில் இன்று நடைபெற்ற நிகழ்ச்சியில் மத்திய நிலக்கரி மற்றும் சுரங்க அமைச்சர் திரு பிரகலாத் ஜோஷி முன்னிலையில் மத்திய உள்துறை அமைச்சர் திரு அமித் ஷா இந்தத் தளத்தைத் தொடங்கி வைத்தார்.
நிகழ்ச்சியில் பேசிய அமைச்சர் திரு அமித் ஷா, 5 ட்ரில்லியன் டாலர் அளவிற்கு பொருளாதாரத்தை உயர்த்தும் இலக்கில் நிலக்கரித் துறை முக்கிய பங்கு வகிக்கும் என்று தெரிவித்தார். நிலக்கரித் துறையில் இருந்த வந்த பிரச்சினைகளைக் களையவும், வெளிப்படைத் தன்மையைக் கொண்டு வரவும் நீண்ட நாட்களாக தேவை இருந்ததாகவும், திரு மோடியின் ஆட்சிக் காலத்தில் அவை நிறைவேற்றப்பட்டிருப்பதாகவும் திரு அமித் ஷா குறிப்பிட்டார்.
நாட்டின் முதல் வணிகரீதியான நிலக்கரி சுரங்க ஏலத்தின் மூலம் 19 பேருக்கு சுரங்கங்கள் ஒதுக்கீடு செய்யப்பட்டிருப்பதாக அவர் கூறினார். இதன் மூலம் மாநிலங்களுக்கு வருடத்திற்கு ரூ. 6,500 கோடி வருவாய் கிடைப்பதுடன் 70,000-க்கும் அதிகமான வேலைவாய்ப்புகள் உருவாக்கப்படும்.
வணிகரீதியான சுரங்க ஏலத்தின் அடுத்த பகுதி ஜனவரி 2021-ல் தொடங்கும் என்று மத்திய அமைச்சர் திரு ஜோஷி அறிவித்தார். “நாம் நிலக்கரியில் சீர்திருத்தங்களை அமல்படுத்தி உள்ளோம், தற்போது நிலக்கரி நாட்டை மாற்றியமைக்கும்” என்று அவர் தெரிவித்தார். “குறைந்தபட்ச அரசு, அதிகபட்ச ஆளுகை என்பதை நோக்கமாகக் கொண்டு ஒப்புதல்கள் மற்றும் அனுமதிகளுக்கான ஒற்றை சாளர தளம் உருவாக்கப்பட்டுள்ளது. இந்தியாவின் நிலக்கரி துறையில் எளிதான வர்த்தகத்தை மேற்கொள்வதற்கு இது அடித்தளமாக அமையும்”, என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687659
-----
(Visitor Counter : 232
பிரதமர் அலுவலகம்
யுவ சங்கத்தின் உணர்வுகளைப் பிரதமர் பாராட்டியுள்ளார்
குஜராத்தின் ஆனந்த் அமுல் கூட்டுறவு பால்பண்ணையை பார்வையிட அசாமில் இருந்து மாணவர்கள் வருகை தந்த நிலையில் யுவ சங்கத்தின் உணர்வுகளைப் பிரதமர் திரு நரேந்திர மோடி பாராட்டியுள்ளார்.
அசாமின் தேஸ்பூரைச் சேர்ந்த நாடாளுமன்ற உறுப்பினரின் ட்விட்டர் செய்திக்கு பதிலளித்து பிரதமர் வெளியிட்ட ட்விட்டரில் கூறியிருப்பதாவது;
“இத்தகைய வாய்ப்புகள் இந்தியாவின் பன்முகப்பட்ட கலாச்சாரங்களை அறிந்துகொள்ளவும், பல்வேறு அம்சங்களைப் புரிந்துகொள்ளவும் நமது இளைஞர்களுக்கு உதவும்.”
பாதுகாப்பு அமைச்சகம்
18வது இந்தியா-அமெரிக்கா பொருளாதார உச்சி மாநாடு: காணொலியில் மத்திய அமைச்சர் திரு ராஜ்நாத் சிங் உரையாற்றினார்
அமெரிக்க நிறுவனங்கள் இந்தியாவில் முதலீடு செய்ய வேண்டும் எனவும், பிரதமர் திரு நரேந்திர மோடியின் ‘இந்தியாவில் தயாரிப்போம், உலகத்துக்காக தயாரிப்போம்’ என்ற தொலை நோக்கை நனவாக்க வேண்டும் எனவும் பாதுகாப்புத்துறை அமைச்சர் திரு ராஜ்நாத் சிங் அழைப்பு விடுத்துள்ளார்.
18வது இந்திய-அமெரிக்க பொருளாதார உச்சிமாநாட்டை, இந்திய-அமெரிக்க வர்த்தக சபை, காணொலி காட்சி மூலம் இன்று நடத்தியது. 'மீண்டும் திரும்புதல் -கொரோனாவுக்கு பிந்தைய மீளக்கூடிய மீட்புப் பாதை' என்ற கருப்பொருளில் இந்த மாநாடு நடந்தது. இதில் மத்திய அமைச்சர் திரு ராஜ்நாத் சிங் பேசியதாவது:
பாதுகாப்புத்துறை, பாதுகாப்புக்கு மட்டும் அல்லாமல், நாட்டின் ஒட்டு மொத்த வளர்ச்சிக்கும் ஒருங்கிணைந்த பகுதியாக உள்ளது. மத்திய அரசு எடுத்த நடவடிக்கைகள், இந்தியாவை முதலீட்டுக்கான வலுவான நம்பகமான இடமாக மாற்றியுள்ளது. பாதுகாப்புத் துறையில் நாட்டின் உண்மையான திறனை உணர, தொழில் துறை தலைவர்கள், கூட்டு முயற்சி மூலம் தொழில்நுட்பத்தை பகிர்ந்து கொள்வதில் கவனம் செலுத்த வேண்டும்.
கூட்டு உற்பத்தி, கூட்டு வளர்ச்சிக்கு, அமெரிக்கா மற்றும் இந்தியாவின் பாதுகாப்பு தளவாட தொழில்துறையினருக்கு அதிக வாய்ப்புகள் உள்ளன. அமெரிக்க நிறுவனங்களுக்கு தேவையான, உதிரி பாகங்களை இந்திய நிறுவனங்களால் வழங்க முடியும்.
கொரோனா சூழல் ஏற்பட்ட போதிலும், மத்திய அரசு எடுத்த நடவடிக்கைகளால், நாட்டின் பொருளாதாரம் மீண்டும் வளர்ச்சி பாதைக்கு திரும்பியுள்ளது.
இந்தியாவின் மொத்த உள்நாட்டு உற்பத்தி கடந்த 2 ஆண்டுகளில் ஆங்கில எழுத்தான ‘v’ வடிவ வளர்ச்சியை காட்டுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755155
-----
(Visitor Counter : 182
உள்நாட்டு விமானப் போக்குவரத்து அமைச்சகம்
செப்டம்பர் 1 முதல் மத்தியப் பிரதேசத்திற்கு 4 புதிய விமானங்கள் தினம்தோறும் சேவைகளை வழங்கவுள்ளன: அமைச்சர் திரு ஜோதிராதித்ய எம் சிந்தியா
2021 செப்டம்பர் 1 முதல் மத்தியப் பிரதேசத்திற்கு 4 புதிய இண்டிகோ விமானங்கள் தினம்தோறும் சேவைகளை வழங்கி வரலாற்றில் புதிய அத்தியாயத்தை எழுதவுள்ளதை மத்திய விமான போக்குவரத்து அமைச்சர் திரு ஜோதிராதித்ய எம் சிந்தியா இன்று அறிவித்தார்.
இது குறித்து தமது டிவிட்டர் பக்கத்தில் பதிவிட்டுள்ள திரு சிந்தியா, 2021 செப்டம்பர் 1 முதல் மத்தியப் பிரதேசத்திற்கு 4 புதிய இண்டிகோ விமானங்கள் தினம்தோறும் சேவைகளை வழங்கவுள்ளன என்றும் தில்லி-குவாலியர்-தில்லி, குவாலியர்-இந்தோர்-குவாலியர், இந்தோர்-குவாலியர்-இந்தோர் மற்றும் குவாலியர்-இந்தோர்-குவாலியர் மார்க்கத்தில் இந்த விமானங்கள் சேவைகளை வழங்கும் என்றும் தெரிவித்துள்ளார்.
லட்சியமிகுந்த நமது பிரதமரின் வழிகாட்டுதலின் கீழ், நாடு முழுவதும் மக்களின் போக்குவரத்தை மேம்படுத்தவும், அவர்களது வளர்ச்சிக்கான சிறகுகளை வழங்கவும் விமான போக்குவரத்து அமைச்சகம் உறுதி பூண்டுள்ளதாகவும் அவர் கூறினார்.
இண்டிகோவின் பரேலி-மும்பை விமானத்தை, விமான போக்குவரத்து இணை அமைச்சர் டாக்டர் வி கே சிங் மற்றும் பரேலி நாடாளுமன்ற உறுப்பினர் திரு சந்தோஷ் கங்க்வார் ஆகியோருடன் இணைந்து திரு ஜோதிராதித்ய சிந்தியா நேற்று தொடங்கி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745473
பிரதமர் அலுவலகம்
அந்தமான் மற்றும் நிக்கோபார் தீவுகள், லட்சத்தீவு, தாத்ரா மற்றும் நாகர் ஹவேலி ஆகியவை ஓடிஎஃப்+ மாதிரி வகையை எட்டியதற்காக பிரதமர் பாராட்டு
அந்தமான், நிக்கோபார் தீவுகள், லட்சத்தீவு, தாத்ரா மற்றும் நாகர் ஹவேலி ஆகிய யூனியன் பிரதேசங்கள் தூய்மையான இந்தியாவை உருவாக்குவதற்காக அளித்துள்ள பங்களிப்பைப் பிரதமர் திரு.நரேந்திர மோடி பாராட்டினார்.
மத்திய அமைச்சர் திரு.கஜேந்திர சிங் ஷெகாவத்தின் ட்விட்டர் பதிவுக்குப் பதிலளித்த பிரதமர், ஒரே ஆண்டில் ஓடிஎஃப்+ கிராமங்களின் எண்ணிக்கை ஐந்து மடங்கு அதிகரித்துள்ளது என்று தெரிவித்துள்ளார். "அந்தமான் மற்றும் நிக்கோபார் தீவுகள், லட்சத்தீவு, தாத்ரா மற்றும் நாகர் ஹவேலி, டாமன் மற்றும் டையூ மக்கள் குறித்து பெருமையடைகிறேன். தூய்மையான இந்தியாவை உருவாக்க அம்மக்கள் தங்களைச் சிறப்பாக அர்ப்பணித்துள்ளனர்" எனப் பிரதமர் பாராட்டியுள்ளார்.
PIB Headquarters
வேலூர், ராணிப்பேட்டை, கிருஷ்ணகிரியில் டிசம்பர் 21 ஆம் தேதி சிறப்பு பாஸ்போர்ட் முகாம்
பொதுமக்களின் தேவையைப் பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், டிசம்பர் 21, 2019  அன்று, வேலூர், ராணிப்பேட்டை மற்றும் கிருஷ்ணகிரியில் உள்ள தலைமை அஞ்சலகங்களில் உள்ள அஞ்சலக பாஸ்போர்ட் சேவை மையங்களில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாம்களை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூர், ராணிப்பேட்டை மற்றும் கிருஷ்ணகிரியில் அஞ்சலக பாஸ்போர்ட் சேவை மையங்கள் 21.12.2019  அன்று மற்ற பணி நாட்களைப் போலவே செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 160 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாம்களில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி, இணையதளத்தின் வழியே உரிய கட்டணத்தைச் செலுத்தி, பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அஞ்சலக பாஸ்போர்ட் சேவை மையத்திற்குக் கொண்டுவர வேண்டும். தேவையான அசல் ஆவணங்களையும் சுய சான்றளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
21.12.2019, சனிக்கிழமை அன்று நடைபெறும் முகாம்களுக்கான சந்திப்பு நேர ஒதுக்கீடு, 18.12.2019  அன்று பிற்பகல் 2.30 மணிக்குத் தொடங்கும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்பட மாட்டாது. இதனை சென்னை மண்டல பாஸ்போர்ட் அலுவலகம் வெளியிட்டுள்ள செய்திக் குறிப்பில் தெரிவித்துள்ளது.
சுகாதாரம் மற்றும் குடும்ப நலத்துறை அமைச்சகம்
மத்திய மருந்து தரக் கட்டுப்பாட்டு அமைப்பு  மற்றும் மாநில மருந்து கட்டுப்பாட்டு நிர்வாகம் மருந்து உற்பத்தி அலகுகளில் கூட்டு ஆய்வு
நிலையான செயல்பாட்டு நடைமுறைகளின்படி நாடு முழுவதும் கூட்டு ஆய்வுகள் நடத்தப்படுகின்றன.
ஆய்வு, அறிக்கை மற்றும் நடவடிக்கைகளை கண்காணிக் சி.டி.எஸ்.சி.ஓ தலைமைச் செயலகத்தில் இரண்டு கூட்டு மருந்துக் கட்டுப்பாட்டாளர்களைக் கொண்ட குழு அமைக்கப்பட்டுள்ளது
மத்திய சுகாதாரம் மற்றும் குடும்ப நலன், ரசாயனம் மற்றும் உரங்கள் அமைச்சர், டாக்டர். மன்சுக் மாண்டவியாவின், உத்தரவின் போல நிலையான செயல்பாட்டு நடைமுறைகளின்படி மத்திய மருந்து தரக் கட்டுப்பாட்டு அமைப்பு  மற்றும் மாநில மருந்து கட்டுப்பாட்டு நிர்வாகத்துடன் இணைந்து, பாதுகாப்பு அடிப்படையிலான அணுகுமுறையின்படி, மருந்து உற்பத்தி அலகுகளில், கூட்டு ஆய்வு நடத்தத் தொடங்கியுள்ளது.
மருந்து உற்பத்தி அலகுகள், மருந்துகள் மற்றும் அழகுசாதனப் பொருட்கள் சட்டம், 1940 இன் கீழ் உள்ள விதிகளுக்கு இணங்குவதை உறுதி செய்வதற்காகவும், அதன் ஆய்வு, அறிக்கை மற்றும் நடவடிக்கைகளை கண்காணிக்க மத்திய மருந்து தரக் கட்டுப்பாட்டு அமைப்பில் இரண்டு கூட்டு மருந்துக் கட்டுப்பாட்டு அதிகாரிகள் கொண்ட குழு அமைக்கப்பட்டுள்ளது. இது நாட்டில் உற்பத்தி செய்யப்படும் மருந்துகள் உயர் தரத்தில் இருப்பதை உறுதி செய்யும்
ஆய்வுகளை மேற்கொள்வதற்கு முன், தரமற்ற /கலப்பட/ போலியான மருந்துகளை உற்பத்தி செய்யும் உற்பத்தி அலகுகளை கண்டுபிடிக்க தேசிய அளவு ஆய்வுத்திட்டம் தயாரிக்கப்பட்டது.
நாட்டில் வழங்கப்படும் மருந்துகளின் பாதுகாப்பு, செயல்திறன் மற்றும் தரம் ஆகியவற்றை உறுதி செய்வதே மருந்து ஒழுங்குமுறையின் நோக்கமாகும். உற்பத்தி அலகுகள், மருந்துகள் மற்றும் அழகுசாதனப் பொருட்கள் சட்டம், 1940 த்தின் கீழ் உள்ள விதிகளையும் குறிப்பாக சிறந்த உற்பத்தி நடைமுறைகளின்  தேவைகளுக்கு இணங்குவதை உறுதி செய்ய மருந்து கட்டுப்பாட்டு நிர்வாகம் தேவைப்படுகிறது.